Dávid Bátora študuje na Akadémii umení v Banskej Bystrici. Absolvoval študijný program Maľba v Otvorenom ateliéri maľby pod vedením doc. Mgr. Art. Rastislava Podobu, ArtD. V sučasnosti pokračuje v programe Voľné výtvarné umenie. Vo svojej tvorbe sa zaoberá vyjadrením priestoru, štúdiom krajiny a mestského prostredia. Analyticky sleduje vplyv času na prostredie, ktoré mapuje. V umení experimentuje a pracuje s rôznymi alternatívnymi médiami a technikami, ako je tvorba prírodných pigmentov, maľba pomocou digitálneho média, mechanická strojová kresba cez ploter a mnoho ďalších. Permanentne pracuje aj v plenéri, kde sa snaží zachytiť atmosféru a podstatu prírody. Popri svojej umeleckej činnosti sa zaujíma aj o históriu. Pracuje ako konzervátor pre Slovenské národné múzeum – Múzeum Bojnice. Žije a tvorí v Prievidzi.